Aarhuus Stifts-Tidende, 1840-06-10
I Efteraaret 1839 indfandt sig i Hamrum Herred en Strømpehandler fra Hamborg ved Navn Niels Clason for at gjøre Opkjøb af uldne Varer. Den 25de August kom han, ledsaget af en Contoirist fra Hamrum Herredscontoir til mig i Bærslund, hvor han, Clason, yttrede at være i Besiddelse af særdeles Anbefalinger (som imidlertid ikke bleve mig meddeelte. Jkke destomindre antog jeg Hr. Clason for solid paa Grund af hans Ledsagelse, og lod ham udtage forskjellige Prøver af Bindtøi (nemlig af halve Strømper, hvorefter han ønskede en Leverance. Prøverne bleve indlagte paa Herredscontoiret og kort Tid efter indgav jeg til Contoiret en Beretning om, hvad jeg kunde levere, hvorefter jeg igjen modtog Brev fra Clason, hvori han gav mig Ordre paa en Leverance af rigelig 5000 Rdlr. Værdie; Handelen blev afsluttet i October Maaned, og ifølge Slutsedlen skulde Varerne modtages i mit Huus: 1/2 Deel i Februar, 1/2 Deel i Marts, og Resten i April Maaned 1840, imod contant Betaling ved Modtagelsen. Den 12te Februar kom Clason til mig, efter Bestemmelsen, men modtog kun for rigelig 1000 Rdlr.; hvorpaa han dog vilde afkorte mig nogle pCt., siden den Tid har Clason ikke været i mit Huus, endskjøndt jeg flere Gange har mindet ham om vor Accord. Derimod indfandt sig en Person der udgav sig for Clasons Fuldmægtig og lod sig forstaae med, at han vilde modtage nogle Varer, men vilde ikke indlade sig paa den Accord som Clason havde indgaaet, derimod aftrække 8 a 9 pCt. pr. Dosin; hele hans Forhold viste at Ynglingen var en Begynder i Strømpehandelen. Jeg ventede saaledes efter Hr. Clason selv indtil den 14de Mai, paa hvilken Tid han endelig indfandt sig her igjen i Egnen, men da han ikke kom til mig, nødsagedes jeg at lade ham indstævne til Hamrum Herreds Ret for at faae Manden i Tale, ved dette Møde søgte Clason at undgaae Accorden ved at paastaae, at jeg for sildig forlangte dens Opfyldelse, og at han nu ikke kunde indlade sig derpaa, og forlangte tillige Opsættelse af Sagen (sandsynligviis for at finde paa Udflugter). Denne Henstand, indvilligede jeg, omendskjøndt det var mig høist ubehagelig, deels for Pengenes Skyld som jeg havde indestaaende i Varerne, deels for den Fare jeg er udsat for om Va verne skulde bedærves. Jeg venter saaledes endnu Sagens Afgjørelse ved første Instants, hvis Udfald ikke synes mig tvivlsom da Slutsedlen om Handelen er affattet i rigtig Form og desforuden, som allerede sagt, Prøverne hvorefter en Deel af Varerne skulde leveres vare indleverede til Herredscontoiret, (Rygtet siger imidlertid. at Clason skal have faaet disse Prøver bortpractiserede. Enhver, der har lidt Jndsigt i Handels=Affairer, og navnligen i Handelen med Bindtøi, hvor en hurtig Omsætning kun kan bringe nogen Fordeel, (ifjor omsatte jeg circa 40,000 Rdlr. i Uldvarer som afsendtes til Hamborg) vil indsee det betydelige Tab som Clasons Misligholdelse af vor Contract har udsat mig for, saameget mere som de Varer Clason bestilte, vanskeligen afsættes til de andre Hosekræmmere, og Bindtøiet nu desuden er falden 10 a 12 pCt. i Prisen siden jeg indlod mig med Clason, vistnok den væsentligste Grund for Contractens Misligholdelse. Derved, at jeg havde paataget mig Clasons Commission, har jeg ikke kundet indlade mig med andre paalidelige Strømpehandlere, med hvem jea ellers i en Række af Aar har staaet i Forbindelse, og mit Tab forhøies endnu mere herved. J Begyndelsen af Clasons Komme heri Egnen, smillede han naar en Mand vilde levere ham for en 500 Rdlr. Bindtøi og slog om sig med Tusinder, imidlertid har hans Jndkjøb hidtil indskrænket sig til Ubetydeligheder, og han nøies for Tiden med at modtage Varerne fra Binderne i enkelte Dosiner. Havde vi heri Egnen holdt os til det gamle Ordsprog: "at store Ord og fedt Flesk hænge ikke i Halsen, saa havde Hr. Clasons Komme neppe vakt de Forhaabninger som hans Udsagn maatte fremkalde. Saaledes vilde han paatage sig at modtage alt det Bindtøi, i 6 a 8 Aar som jeg og flere Strømpehandlere kunde levere, omendskjøndt man af min forrige Aars Omsætning dog vil finde at dette maatte kunde udgjøre Tønder Guld.